CELEX: 32010D0630
Language: sl
Date: 2010-10-05 00:00:00
Title: 2010/630/EU: Sklep Komisije z dne 5. oktobra 2010 o finančnem prispevku Unije za nacionalne programe Francije, Nizozemske, Švedske in Združenega kraljestva za zbiranje, upravljanje in uporabo podatkov v sektorju ribištva za leto 2010 (notificirano pod dokumentarno številko C(2010) 6744)

22.10.2010   
            
            
               SL
            
            
               Uradni list Evropske unije
            
            
               L 278/30
            
         SKLEP KOMISIJE
   z dne 5. oktobra 2010
   o finančnem prispevku Unije za nacionalne programe Francije, Nizozemske, Švedske in Združenega kraljestva za zbiranje, upravljanje in uporabo podatkov v sektorju ribištva za leto 2010
   (notificirano pod dokumentarno številko C(2010) 6744)
   (2010/630/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 24(1) Uredbe,
   ob upoštevanju naslednjega:
   
               (1)
            
            
               Uredba (ES) št. 861/2006 določa pogoje, pod katerimi lahko države članice prejmejo prispevek Evropske unije za izdatke, ki so nastali v njihovih nacionalnih programih za zbiranje, upravljanje in uporabo podatkov v sektorju ribištva.
            
         
               (2)
            
            
               Navedeni programi so sestavljeni v skladu z Uredbo Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (2) ter Uredbo Komisije (ES) št. 665/2008 (3) o določitvi podrobnih pravil za uporabo Uredbe (ES) št. 199/2008.
            
         
               (3)
            
            
               Belgija, Bolgarija, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Malta, Nizozemska, Poljska, Portugalska, Romunija, Slovenija, Finska, Švedska in Združeno kraljestvo so predložili nacionalne programe za zbiranje, upravljanje in uporabo podatkov v sektorju ribištva v obdobju 2009–2010, kakor je določeno v členu 4(4) in 4(5) Uredbe (ES) št. 199/2008. Ti programi so bili leta 2009 odobreni v skladu s členom 6(3) Uredbe (ES) št. 199/2008.
            
         
               (4)
            
            
               Komisija je s Sklepom Komisije 2010/369/EU (4) določila finančne prispevke Unije za nacionalne programe za leto 2010, razen za Francijo, Nizozemsko, Švedsko in Združeno kraljestvo.
            
         
               (5)
            
            
               Francija, Nizozemska, Švedska in Združeno kraljestvo so v skladu s členom 5(2) Uredbe (ES) št. 199/2008 predložili spremembe nacionalnih programov za leto 2010. Komisija je leta 2010 te spremembe odobrila v skladu s členom 6(3) Uredbe (ES) št. 199/2008.
            
         
               (6)
            
            
               Navedene države članice so predložile tudi letne proračunske napovedi za leto 2010 v skladu s členom 2 Uredbe Komisije (ES) št. 1078/2008 z dne 3. novembra 2008 o določitvi podrobnih pravil za izvajanje Uredbe Sveta (ES) št. 861/2006 glede izdatkov držav članic za zbiranje in upravljanje osnovnih ribolovnih podatkov (5). Komisija je ocenila letne proračunske napovedi v skladu s členom 4 Uredbe (ES) št. 1078/2008, pri čemer je upoštevala odobrene spremembe nacionalnih programov.
            
         
               (7)
            
            
               Člen 5 Uredbe (ES) št. 1078/2008 določa, da Komisija odobri letne proračunske napovedi in sprejme odločitev o letnem finančnem prispevku Unije za vsak nacionalni program v skladu s postopkom iz člena 24 Uredbe (ES) št. 861/2006 in na podlagi rezultata vrednotenja letnih proračunskih napovedi iz člena 4 Uredbe (ES) št. 1078/2008.
            
         
               (8)
            
            
               Člen 24(3)(b) Uredbe (ES) št. 861/2006 določa, da se s sklepom Komisije določi višina finančnega prispevka. Člen 16 navedene uredbe določa, da finančni ukrepi Unije na področju zbiranja osnovnih podatkov ne smejo presegati 50 % izdatkov držav članic, nastalih pri izvajanju programa zbiranja, upravljanja in uporabe podatkov v sektorju ribištva. Člen 24(2) določa, da se prednost daje dejavnostim, ki so najbolj ustrezne, da se izboljša zbiranje podatkov, potrebnih za skupno ribiško politiko.
            
         
               (9)
            
            
               Ta sklep je sklep o financiranju v smislu člena 75(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6).
            
         
               (10)
            
            
               Ukrepi iz tega sklepa so v skladu z mnenjem Odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Največji skupni zneski finančnega prispevka Unije, ki se dodelijo Franciji, Nizozemski, Švedski in Združenemu kraljestvu za zbiranje, upravljanje in uporabo podatkov v sektorju ribištva za leto 2010, ter višina finančnega prispevka Unije so določeni v Prilogi.
   Člen 2
   Ta sklep je naslovljen na države članice.
   
      V Bruslju, 5. oktobra 2010
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 160, 14.6.2006, str. 1.
   
      (2)  UL L 60, 5.3.2008, str. 1.
   
      (3)  UL L 186, 15.7.2008, str. 3.
   
      (4)  UL L 168, 2.7.2010, str. 19.
   
      (5)  UL L 295, 4.11.2008, str. 24.
   
      (6)  UL L 248, 16.9.2002, str. 1.
   
      PRILOGA
      
         NACIONALNI PROGRAMI 2009–2010
      
      
         UPRAVIČENI STROŠKI IN NAJVIŠJI PRISPEVEK SKUPNOSTI ZA LETO 2010
      
      
                  (EUR)
               
            
                  Država članica
               
               
                  Upravičeni stroški
               
               
                  Največji prispevek Skupnosti
                  (stopnja v višini 50 %)
               
            
                  FRANCIJA
               
               
                  12 068 727,00
               
               
                  6 034 363,50
               
            
                  ŠVEDSKA
               
               
                  4 924 763,00
               
               
                  2 462 381,50
               
            
                  NIZOZEMSKA
               
               
                  4 569 446,00
               
               
                  2 284 723,00
               
            
                  ZDRUŽENO KRALJESTVO
               
               
                  9 458 117,00
               
               
                  4 729 058,50
               
            
                  SKUPAJ
               
               
                  31 021 053,00
               
               
                  15 510 526,50